Hankeleping

Tallinn	02.04.2024 nr 2-2/24/345-1	

Riigi Kaitseinvesteeringute Keskus (registrikood 70009764, asukoht Järve 34a, 11314 Tallinn, Kaitsevägi (registrikood 70008641, asukoht Juhkentali 58, 15007 Tallinn), keda esindab Riigi Kaitseinvesteeringute Keskuse direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson (edaspidi nimetatud ostja), ühelt poolt

ja

Almar Puit OÜ (registrikood 11205314, asukoht Kastani 12, 64506 Räpina), keda esindab põhimääruse alusel juhatuse liige Margus Alver (edaspidi nimetatud müüja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid käesoleva hankelepingu osa 1 (küttepuud) kohta (edaspidi nimetatud leping) alljärgnevas:

1.	Lepingu sõlmimise alus ja ese

1.1.	Leping sõlmitakse riigihangete seaduse § 29 alusel ning § 15 lõike 2 kohaselt läbiviidud riigihanke „Küttepuude ja puitmaterjali ostmine“ (viitenumber 243402) (edaspidi riigihange) tulemusena, § 29 alusel 04.04 2022 sõlmitud raamlepingu nr 2-2/22/186-1 ning minikonkursi „Küttepuude ostmine 12 kuu jooksul“ (viitenumber 276659) alusel ja tingimustel ning lähtudes nimetatud minikonkursi käigus täitja poolt esitatud pakkumusest (sh "Küttepuude (osa 1) prognooskogused ja pakkumuse vorm).
1.2.	Lepingu objektiks on küttepuude (sh küttepuud suurõppuste tarbeks) ostmine koos kohale toimetamisega (edaspidi ka kaup) lepingu lisas toodud objektidele.
1.3.	Lepingu eesmärk on fikseerida kauba ühiku hind ning transpordi hind 12 kuuks Harju, Lääne-Viru, Ida-Viru, Tartu, Võru piirkonnas.
1.4.	Kauba ning transpordi hinnad on toodud hankelepingu lisas.
1.5.	Leping hakkab kehtima tellija poolsest allkirjastamisest ja kehtib 12 kuud või kuni  raamlepingu osa 1 maksimaalse maksumuse täitumiseni, sõltuvalt kumb tingimus täitub varem.

2.	Lepingu täitmine

2.1.	Kaupa tellitakse jooksvalt vastavalt vajadusele.
2.2.	Lepingu lisas toodud kogused ja tellimissagedused on orienteeruvad ja esitatud pakkumuste võrreldavuse tagamiseks, ostja ei kohustu samas mahus kaupu ostma.
2.3.	Ostjal on õigus kogust ja/või tellimissagedust vähendada või suurendada ning samuti piirkonda objekte lisada või välja arvata. Lisanduva objekti kauba hinnaks on pakkuja poolt pakutud sama piirkonna või objektile lähima piirkonna samasuguse kauba hind ning transpordi ühe korra hind arvutatakse proportsionaalselt lisanduva objekti kauguse muutumisele müüja asukohast võrreldes olemasoleva objekti asukoha kaugusega, võttes aluseks maksumuse ühe kilomeetri kohta.
2.4.	Kauba tellimine, tarnimine, üleandmine ja vastuvõtmine toimub vastavalt raamlepingus ning selle lisades toodud tingimustel.

3.	Kontaktisikud

3.1.	Ostja kontaktisikute (volitatud isikud, kellel on õigus teha tellimusi) andmed edastatakse e-posti teel.
3.2.	Müüja kontaktisik on Siim Alver, telefon 5330 4845, e-post: info@almarpuit.ee.

4.	Maksetingimused

4.1.	Maksetingimused on toodud raamlepingus.
4.2.	Lisaks tuleb arvele märkida lepingu osa viitenumber:

Osa 1 Harjumaa 		243402003002001
Osa 2 Lääne-Virumaa 	243402003002002
Osa 3 Ida-Virumaa 		243402003002003
Osa 4 Tartu 		243402003002004
Osa 5 Võru 		243402003002005

5.	Lepingu lisad

5.1.	Lisa 1. Pakkumus_480474
5.2.	Lisa 2. Küttepuude prognooskogused ja pakkumuse vorm

6.	Poolte rekvisiidid

Ostja:

Riigi Kaitseinvesteeringute Keskus
Registrikood 70009764
Järve 34a
11314 Tallinn 
e-post: lepingud@rkik.ee 

Kaitsevägi
Registrikood 70008641
Juhkentali 58,
15007 Tallinn 
e-post: mil@mil.ee

(allkirjastatud digitaalselt)
	
Müüja:

Almar Puit OÜ 
Registrikood 11205314
Kastani 12
64506 Räpina
e-post: info@almarpuit.ee 

(allkirjastatud digitaalselt)	
        Ivar Janson                                                                   Margus Alver
        hangete osakonna juhataja                                      juhatuse liige